Ja bērns par to pienācīgi rūpēsies arī no savas puses, bērna mugursoma kalpos ilgi un labi. Tādēļ svarīgi paskaidrot, kā tieši lietot mugursomu, lai tā labi izskatītos un pareizi funkcionētu. Skolas somu nedrīkst mest zemē, tā jānoliek lēni un kārtīgi. Visas aizdares jāver vaļā mierīgi, neraujot un neplēšot. Tajā drīkst likt tikai tik daudz lietu, cik brīvi ietilpst. Ja kādudien nepieciešams vairāk piederumu, var izmantot kādu papildu maisiņu. Ja skolas somas izmirkst, tās uzreiz ir jāizžāvē. Visi netīrumi jānoslauka ar mitru sūklīti pēc iespējas ātrāk, lai neiekalst.